અમદાવાદ: સરકારી મેડિકલ કોલેજમાં પ્રવેશ અપાવવાના બહાને નિર્દોષ લોકો પાસેથી લાખો રૂપિયા ખંખેરી લેવાના કૌભાંડનો પર્દાફાશ કરી પોલીસે વડોદરામાંથી ત્રણ શખસોને ઝડપી લઈ અાગળની સઘન કાર્યવાહી શરૂ કરી છે. પ્રાપ્ત માહિતી પ્રમાણે અા અંગેની વિગત એવી છે કે ગાંધીનગરમાં ઈન્ફોસિટી ખાતે અભ્યાસ કરતા ખેડૂત ભોગીલાલ અંબાલાલ પટેલના પુત્ર નકુલને બાર સાયન્સમાં ૯૨ પર્સન્ટાઈલ અાવ્યા હતા. અા વિદ્યાર્થીને સરકારી મેડિકલ કોલેજમાં પ્રવેશ અપાવવા માટે રજનીશ તિવારી, અજય શર્મા અને નિશા પટેલની નામની વ્યક્તિના ફોન અાવ્યા હતા અને પ્રવેશ માટે રૂ. ૩૫ લાખ થશે તેમ જણાવી વડોદરાની ઓફિસે બોલાવી રૂ એક લાખ એકાઉન્ટમાં જમા કરાવી દીધા હતા.